b'\n_START_ARTICLE_\nPetras Stankeras\n_START_PARAGRAPH_\nPetras Stankeras (g. 1948\xc2\xa0m. bir\xc5\xbeelio 29 d. Trakuose)\xc2\xa0\xe2\x80\x93 Lietuvos istorikas._NEWLINE_1972\xc2\xa0m. baig\xc4\x97 Vilniaus Valstybinio pedagoginio instituto Istorijos fakultet\xc4\x85, \xc4\xafgijo istoriko specialyb\xc4\x99. 1973\xe2\x80\x931977 metais Lietuvos Centrinio valstyb\xc4\x97s archyvo vyresnysis mokslinis bendradarbis. 1977\xe2\x80\x931982 metais Organizacinio techninio keli\xc5\xb3 tiesimo tresto vyresnysis in\xc5\xbeinierius. Nuo 1982 m. kovo 29 d. iki 1990 m. LTSR vidaus reikal\xc5\xb3 sistemos pareig\xc5\xabnas; nuo 1990 iki 2000 m. Lietuvos Respublikos vidaus reikal\xc5\xb3 ministerijos pareig\xc5\xabnas, pulkininkas leitenantas; nuo 2000 m. iki 2010 m. lapkri\xc4\x8dio 25 d. Vidaus reikal\xc5\xb3 ministerijos karjeros valstyb\xc4\x97s tarnautojas, reng\xc4\x97 strateginius planus. Yra Lietuvos policijos veteran\xc5\xb3 asociacijos narys._NEWLINE_2000\xc2\xa0m. apsigyn\xc4\x97 humanitarini\xc5\xb3 moksl\xc5\xb3 daktaro disertacij\xc4\x85 tema \xe2\x80\x9cLietuvi\xc5\xb3 policija naci\xc5\xb3 okupacijos metais 1941\xe2\x80\x931944 (Organizacin\xc4\x97 strukt\xc5\xabra ir personalas)\xe2\x80\x9d. 12 mokslini\xc5\xb3 monografij\xc5\xb3 bendraautoris, 250 straipsni\xc5\xb3 Lietuvos, Lenkijos ir JAV mokslo ir mokslo populiarinimo leidiniuose autorius. Nuo 15 met\xc5\xb3 am\xc5\xbeiaus domisi Antrojo pasaulinio karo istorija, Vokietijos nacionalinio socializmo istorija, Italijos fa\xc5\xa1izmo istorija ir Lietuvos policijos istorija. Yra surink\xc4\x99s 20 000 asmens korteli\xc5\xb3 kartotek\xc4\x85, 100 000 nuotrauk\xc5\xb3.  Petras Stankeras yra trij\xc5\xb3 monografij\xc5\xb3 recenzentas, mokslini\xc5\xb3 komentar\xc5\xb3 knygose ir publikacij\xc5\xb3 Internete autorius. Dalyvavo ir dar\xc4\x97 prane\xc5\xa1imus respublikin\xc4\x97se ir tarptautin\xc4\x97se mokslin\xc4\x97se istorik\xc5\xb3 konferencijose, dalyvavo Lietuvos Respublikos radijo sto\xc4\x8di\xc5\xb3 laidose. Atliko Interneto tinklapio iliustracij\xc5\xb3 mokslin\xc4\x99-teisin\xc4\x99 ekspertiz\xc4\x99. Lietuvos karo istorijos draugijos valdybos narys._NEWLINE_2010\xc2\xa0m. lapkri\xc4\x8dio 8 d. Veide paskelb\xc4\x97 jo straipsn\xc4\xaf, kuriame ra\xc5\xa1\xc4\x97: Svarbu ir tai, kad Niurnbergo procese teisin\xc4\xaf pagrind\xc4\x85 \xc4\xafgavo legenda apie 6 mln. neva nu\xc5\xbeudyt\xc5\xb3 \xc5\xbeyd\xc5\xb3, nors i\xc5\xa1 ties\xc5\xb3 teismas netur\xc4\x97jo ne vieno A.Hitlerio pasira\xc5\xa1yto dokumento apie \xc5\xbeyd\xc5\xb3 naikinim\xc4\x85 (\xc5\xa1io dokumento, jeigu jis egzistavo, iki \xc5\xa1i\xc5\xb3 dien\xc5\xb3 niekas nerado, nors pa\xc5\xbead\xc4\x97ta net milijono doleri\xc5\xb3 premija). Veidas v\xc4\x97liau atspausdino \xc5\xa1io sakinio pataisym\xc4\x85 be \xc5\xbeod\xc5\xbeio neva. Septyni sakiniu pasipiktin\xc4\x99 Europos s\xc4\x85jungos ambasadoriai para\xc5\xa1\xc4\x97 lai\xc5\xa1k\xc4\x85, kurio pagrindu 2010\xc2\xa0m. lapkri\xc4\x8dio 25 d. Vidaus reikal\xc5\xb3 ministras Raimundas Palaitis spaud\xc4\x97 Petr\xc4\x85 Stanker\xc4\x85 atsisakyti darbo.   Petras Stankeras asmeni\xc5\xa1kai neneig\xc4\x97 Holokausto, tiesiog abejojo d\xc4\x97l \xc5\xbeuvusi\xc5\xb3j\xc5\xb3 skai\xc4\x8diaus, kuris gal\xc4\x97jo b\xc5\xabti didesnis ar ma\xc5\xbeesnis.  Lietuvos Respublikos Vilniaus apygardos prokurat\xc5\xabra nutrauk\xc4\x97 ikiteismin\xc4\xaf tyrim\xc4\x85 Petro Stankero baud\xc5\xbeiamojoje byloje, nesant nusikalstamos veikos . Simono Vyzentalio centras pasmerk\xc4\x97 Lietuvos prokurat\xc5\xabros sprendim\xc4\x85 nutraukti prie\xc5\xa1 j\xc4\xaf byl\xc4\x85 d\xc4\x97l Holokausto neigimo.  Dovid Katz \xc5\xbeod\xc5\xbeiais, tai pirmas kartas Nepriklausomos Lietuvos istorijoje, kad paneigtas Holokaustas.'